## Pravilnik o izmjenama i dopunama Pravilnika o vizama

### NN 54/2011 (13.5.2011.), Pravilnik o izmjenama i dopunama Pravilnika o vizama

MINISTARSTVO VANJSKIH POSLOVA I EUROPSKIH INTEGRACIJA

1180

Na osnovi članka 211. točka 1. Zakona o strancima (»Narodne novine« br. 79/07, 36/09), ministar vanjskih poslova i europskih integracija, u suglasnosti s ministrom unutarnjih poslova, donosi

PRAVILNIK

O IZMJENAMA I DOPUNAMA PRAVILNIKA O VIZAMA

Članak 1.

U Pravilniku o vizama (»Narodne novine« br. 49/08 i 101/09), Dodatak 2. mijenja se i glasi:

»DODATAK 2.
JAMSTVENO PISMO

Ovim Dodatkom utvrđuje se sadržaj jamstvenog pisma za stranca pravne i fizičke osobe.

1. JAMAC – FIZIČKA OSOBA

1.1. Jamac – fizička osoba može biti hrvatski državljanin ili stranac s odobrenjem boravka u Republici Hrvatskoj, koji ostvaruje prihode ili ima sredstva u Republici Hrvatskoj.

1.2. Jamstveno pismo fizičke osobe sadrži:

(a) Podatke o jamcu – ime i prezime, datum i mjesto rođenja, državljanstvo, osobni identifikacijski broj (OIB), adresa i telefonski broj, zanimanje, naziv i adresa poslodavca

(b) Podatke o strancu – ime i prezime, datum i mjesto rođenja, državljanstvo, broj putne isprave, adresa, u kakvom je odnosu spram jamca (dijete, brat-sestra, bračni drug, zaručnik-ca, prijatelj-ica, poslovni partner-ica, i dr.)

Ako se jamstvo odnosi na više osoba, navode se traženi podaci za svaku osobu.

(c) Razdoblje u kojem će stranac boraviti u Republici Hrvatskoj i za koje se daje jamstvo, broj posjeta (jedan, dva ili više), i ukupno trajanje boravka.

(d) Mjesto boravišta i adresu stanovanja stranca tijekom boravka u Republici Hrvatskoj,

(e) Suglasnost jamca da nadležno vizno tijelo Republike Hrvatske, pri obradi zahtjeva za izdavanje vize osobe/a koje poziva, pohranjuje i upotrebljava njegove osobne podatke navedene jamstvenome pismu sukladno zakonskom propisu o zaštiti osobnih podataka.

(f) Izjavu jamca kojom se obvezuje snositi sve troškove boravka stranca u Republici Hrvatskoj, uključujući i troškove smještaja, uzdržavanja te troškove napuštanja Republike Hrvatske.

(g) Izjavu jamca kojom preuzima punu odgovornost pred nadležnim tijelima Republike Hrvatske za stranca i kojom se, u skladu s člankom 109. Zakona o strancima, obvezuje da će kao jamac platac ispuniti sve pravovaljane i dospjele obveze stranca koje nastanu prema vjerovniku Ministarstvu unutarnjih poslova Republike Hrvatske eventualnim smještajem stranca u Prihvatni centar za strance i troškove eventualnog prisilnog udaljenja iz Republike Hrvatske.

(h) Mjesto i datum sastavljanja jamstvenoga pisma.

(i) Potpis jamca ovjeren kod javnog bilježnika.

1.3. Jamac-fizička osoba uz jamstveno pismo prilaže dokaz o stalnom izvoru prihoda u Republici Hrvatskoj (potvrda o plaći, potvrda o mirovini) u posljednja tri mjeseca ili odgovarajući dokaz o posjedovanju sredstava u banci.

1.4. U slučaju da je i jamac nazočan kod podnošenja zahtjeva za izdavanje vize, potpis na pozivnom pismu može se ovjeriti i u:

– DM/KU, ako je hrvatski državljanin, ili

– kod nadležnog tijela države primateljice, ako je stranac.

1.5. DM/KU, kod kojeg stranac koji podnosi zahtjev za izdavanje vize u svrhu privatnog posjeta, zadržava izvornik jamstvenog pisma u spisu predmeta, kako bi se, u slučaju potrebe odnosno na zahtjev vjerovnika Ministarstva unutarnjih poslova, mogao bez odgode dostaviti vjerovniku.

1.6. Podnositelju zahtjeva uručuje se preslika jamstvenog pisma kako bi mogao, na traženje tijela nadležnog za kontrolu državne granice, predočiti dokaz o svrsi boravka u Republici Hrvatskoj.

1.7. Na presliku jamstvenog pisma stavlja se evidencijski štambilj s oznakom DM/KU (članak 60. Pravilnika o vizama) u koji se unose datum, vrsta zatražene vize i paraf ovlaštenog službenika DM/KU, koji se ovjerava malim pečatom DM/KU.

1.8. Jamstveno pismo fizičke osobe:

JAMSTVENO PISMO

Ja, dolje potpisani/a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,
                                                   (ime i prezime)

rođen/a \_\_\_\_\_\_\_\_\_\_\_\_\_\_\_\_\_\_\_, u \_\_\_\_\_\_\_\_\_\_\_\_\_\_\_\_\_\_\_\_\_\_\_
                         (datum)                        (mjesto i država rođenja)

državljanin/ka \_\_\_\_\_\_\_\_\_\_\_\_\_\_\_\_, OIB \_\_\_\_\_\_\_\_\_\_\_\_\_\_\_\_\_\_\_,
                                 (država)                      (osobni identifikacijski broj)

nastanjen/a u\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,
                                         (adresa i broj telefona)

zanimanje \_\_\_\_\_\_\_\_\_\_\_\_\_\_, uposlen/a u \_\_\_\_\_\_\_\_\_\_\_\_\_\_\_\_\_\_
                                                               (naziv i adresa poslodavca)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ovime pozivam:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_, rođen/a \_\_\_\_\_\_\_\_\_\_\_\_\_\_\_\_\_\_,
                   (ime i prezime)                             (datum i mjesto rođenja)

državljanin/ka \_\_\_\_\_\_\_\_\_\_\_\_\_\_\_\_\_\_, nositelj/ica putne isprave

br. \_\_\_\_\_\_\_\_\_\_\_\_\_\_\_\_\_\_\_, izdane u \_\_\_\_\_\_\_\_\_\_\_\_\_\_\_\_\_\_\_\_,

dana \_\_\_\_\_\_\_\_\_\_\_\_\_, koja vrijedi do \_\_\_\_\_\_\_\_\_\_\_\_\_\_\_\_\_\_\_ s

prebivalištem/boravištem \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
      (navesti u kakvom je odnosu spram pozivatelja (dijete, bračni drug,
        brat/sestra, zaručnik/ica, prijatelj/ica, poslovni partner/ica, i dr.)

2. \_\_\_\_\_\_\_\_\_\_\_\_\_\_\_\_\_\_\_\_\_\_\_, rođen/a \_\_\_\_\_\_\_\_\_\_\_\_\_\_\_\_\_\_,
              (ime i prezime)                                 (datum i mjesto rođenja)

državljanin/ka \_\_\_\_\_\_\_\_\_\_\_\_\_\_\_\_, nositelj/ica putne isprave

br. \_\_\_\_\_\_\_\_\_\_\_\_\_\_\_\_\_\_\_, izdane u \_\_\_\_\_\_\_\_\_\_\_\_\_\_\_\_\_\_\_\_,

dana \_\_\_\_\_\_\_\_\_\_\_\_\_, koja vrijedi do \_\_\_\_\_\_\_\_\_\_\_\_\_\_\_\_\_\_\_\_ s

prebivalištem/boravištem \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
       (navesti u kakvom je odnosu spram pozivatelja (dijete, bračni drug,
       brat/sestra,  zaručnik, prijatelj/ica, poslovni partner/ica, i dr.) da me

posjeti \_\_\_\_\_\_\_\_\_\_\_\_\_\_\_\_ u razdoblju od \_\_\_\_\_\_\_\_\_\_\_\_\_\_\_\_\_\_

do \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,
       (navesti broj posjeta: 1, 2 ili više puta)

s tim što će ukupno trajanje boravka imenovanog/e/ih u Republici Hrvatskoj

biti \_\_\_\_\_\_\_\_\_\_\_\_ dana.

Imenovani/e će boraviti na adresi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Izjavljujem i pristajem na sljedeće:

Svi podaci koje sam naveo/la u ovome obrascu su istiniti i točni.

Suglasan/na sam da nadležno vizno tijelo Republike Hrvatske, pri obradi zahtjeva za izdavanje vize osobe/a koje pozivam, sukladno Zakonu o zaštiti osobnih podataka (»Narodne novine«, br. 103/03, 118/06 i 41/08) pohranjuje i obrađuje moje osobne podatke koji su navedeni u ovome jamstvenom pismu.

Na moje izričito traženje, tijelo koje odlučuje o podnesenom zahtjevu za izdavanje vize obavijestit će me o načinu, propisanom hrvatskim zakonodavstvom, na koji mogu ostvariti pravo na provjeru svojih osobnih podataka, te njihovu izmjenu ili brisanje, osobito ako bi bili netočni.

Ovime se obvezujem snositi sve troškove boravka imenovanog/ne/ih u Republici Hrvatskoj, uključujući i troškove smještaja i uzdržavanja te troškove napuštanja Republike Hrvatske.

Ovime preuzimam punu odgovornost pred nadležnim tijelima Republike Hrvatske za pozvanu/ne osobu/e te se u skladu s člankom 109. Zakona o strancima (»Narodne novine« br. 79/07, 36/09) posebno obvezujem da ću kao jamac platac ispuniti sve pravovaljane i dospjele obveze imenovanog/ne/ih koje nastanu prema vjerovniku Ministarstvu unutarnjih poslova Republike Hrvatske eventualnim smještajem imenovanog/ne/ih u Prihvatni centar za strance i troškove prisilnog udaljenja iz Republike Hrvatske.

U \_\_\_\_\_\_\_\_\_\_\_\_\_\_                \_\_\_\_\_\_\_\_\_\_\_\_\_\_\_\_\_\_\_\_
     (mjesto i datum)                                                (potpis)

2. JAMAC – PRAVNA OSOBA

2.1. Jamstveno pismo pravne osobe sadrži sljedeće:

(a) Podatke o jamcu – naziv i sjedište pravne osobe, osobni identifikacijski broj pravne osobe (OIB), ime i prezime osobe ovlaštene za zastupanje, osobni identifikacijski broj osobe ovlaštene za zastupanje.

(b) Podatke o strancu – ime i prezime, datum i mjesto rođenja, državljanstvo, broj putne isprave, mjesto izdavanja i rok valjanosti putne isprave, adresa, zanimanje, poslodavac.

Ako se poziva više osoba, navode se traženi podaci za svaku pozvanu osobu.

(c) Razdoblje u kojem će stranac boraviti u Republici Hrvatskoj i za koje se daje jamstvo, broj posjeta (jedan, dva ili više), predviđeno ukupno trajanje boravka.

(d) Svrhu dolaska.

(e) Mjesto boravišta i adresa stanovanja stranca tijekom boravka u Republici Hrvatskoj.

(f) Podaci za kontakt za dodatne obavijesti o strancu– adresa, brojevi telefona i faksa, adresa elektroničke pošte.

(g) Izjavu jamca kojom se obvezuje snositi sve troškove boravka stranca u Republici Hrvatskoj, uključujući i troškove smještaja, uzdržavanja te troškove napuštanja Republike Hrvatske.

(h) Izjavu jamca kojom preuzima punu odgovornost pred nadležnim tijelima Republike Hrvatske za stranca i kojom se, u skladu s člankom 109. Zakona o strancima, obvezuje da će kao jamac platac ispuniti sve pravovaljane i dospjele obveze stranca koje nastanu prema vjerovniku Ministarstvu unutarnjih poslova Republike Hrvatske eventualnim smještajem stranca u Prihvatni centar za strance i troškove prisilnog udaljenja iz Republike Hrvatske.

(i) Suglasnost osobe ovlaštene za zastupanje jamca – pravne osobe da nadležno vizno tijelo Republike Hrvatske, pri obradi zahtjeva za izdavanje vize osobe/a koje se poziva, pohranjuje i upotrebljava njegove osobne podatke navedene jamstvenome pismu sukladno zakonskom propisu o zaštiti osobnih podataka

(j) Mjesto i datum sastavljanja jamstvenog pisma.

(k) Potpis osobe ovlaštene za zastupanje jamca – pravne osobe, ovjeren službenim pečatom.

2.2. Potpisati i ovjeriti jamstveno pismo pravne osobe može osoba ovlaštena za zastupanje koja je hrvatski državljanin ili stranac s odobrenjem boravka u Republici Hrvatskoj, koji ostvaruje prihode ili ima sredstva u Republici Hrvatskoj.

2.3. Jamac – pravna osoba uz jamstveno pismo prilaže dokaz o likvidnosti (bon 1 ili bon 2 ili potvrda trgovačkog suda da nije pokrenut postupak likvidacije i dr.).

2.4. DM/KU može osloboditi pravnu osobu neupitne vjerodostojnosti obveze prilaganja dokaza o likvidnosti.

2.5. DM/KU, kod kojeg stranac koji podnosi zahtjev za izdavanje vize u svrhu poslovnog posjeta, zadržava izvornik jamstvenog pisma u spisu predmeta.

2.6. Podnositelju zahtjeva uručuje se preslika jamstvenog pisma kako bi mogao, na traženje tijela nadležnog za kontrolu državne granice, predočiti dokaz o svrsi boravka u Republici Hrvatskoj.

2.7. Na presliku jamstvenog pisma stavlja se evidencijski štambilj s oznakom DM/KU (članak 60. Pravilnika o vizama), u koji se unose datum, vrsta zatražene vize i paraf ovlaštenog službenika DM/KU, koji se ovjerava malim pečatom DM/KU.

2.8. Jamstveno pismo pravne osobe

JAMSTVENO PISMO

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,
               (naziv i sjedište pravne osobe – društva)

OIB \_\_\_\_\_\_\_\_\_\_\_\_\_\_\_\_\_\_ koju zastupa \_\_\_\_\_\_\_\_\_\_\_\_\_\_\_\_\_\_,
        (osobni identifikacijski broj)  (ime i prezime osobe ovlaštene za zastupanje)

OIB \_\_\_\_\_\_\_\_\_\_\_\_\_\_\_\_\_\_\_\_\_\_
          (osobni identifikacijski broj)

ovime poziva:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_ rođen/a \_\_\_\_\_\_\_\_\_\_\_\_\_\_\_\_\_\_\_,
                 (ime i prezime)                                (datum i mjesto rođenja)

državljanin/ka \_\_\_\_\_\_\_\_\_\_\_\_\_\_\_\_\_\_\_\_, nositelj/ica putne isprave

br. \_\_\_\_\_\_\_\_\_\_\_\_\_\_\_\_\_, izdane u \_\_\_\_\_\_\_\_\_\_\_\_\_\_\_\_\_\_\_\_\_\_\_\_,

dana \_\_\_\_\_\_\_\_\_\_\_\_\_\_\_\_, koja vrijedi do \_\_\_\_\_\_\_\_\_\_\_\_\_\_\_\_\_\_\_ s

prebivalištem/boravištem \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
                                     (zanimanje)

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_, rođen/a \_\_\_\_\_\_\_\_\_\_\_\_\_\_\_\_\_\_\_,
                   (ime i prezime)                                         (datum i mjesto rođenja)

državljanin/ka \_\_\_\_\_\_\_\_\_\_\_\_\_\_\_, nositelj/ica putne isprave

br. \_\_\_\_\_\_\_\_\_\_\_\_\_\_\_\_\_, izdane u \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

dana \_\_\_\_\_\_\_\_\_\_\_\_\_\_, koja vrijedi do \_\_\_\_\_\_\_\_\_\_\_\_\_\_\_\_\_\_\_\_\_\_ s

prebivalištem/boravištem \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
                                            (zanimanje)

u posjet \_\_\_\_\_\_\_\_\_\_\_\_\_\_ u razdoblju od \_\_\_\_\_\_\_\_\_\_\_\_\_\_\_\_\_\_\_\_\_\_

do \_\_\_\_\_\_\_\_\_\_\_\_\_\_\_\_, s tim što će ukupno trajanje boravka ime-
(navesti broj posjeta: 1, 2 ili više puta)

novanog/e/ih u Republici Hrvatskoj biti \_\_\_\_\_\_\_ dana, u svrhu \_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Imenovani/e će boraviti na adresi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podaci za kontakt za sve dodatne obavijesti \_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
                     (adresa, brojevi telefona i faksa, e-mail adresa)

Ovime se obvezujemo da ćemo prema potrebi snositi sve troškove proizašle iz boravka imenovanog/ne/ih u Republici Hrvatskoj, uključujući i troškove smještaja i uzdržavanja te troškove napuštanja Republike Hrvatske.

U skladu s člankom 109. Zakona o strancima (»Narodne novine« br. 79/07, 36/09) posebno se obvezujemo da će društvo kao jamac platac ispuniti sve pravovaljane i dospjele obveze imenovanog/ne/ih koje nastanu prema vjerovniku Ministarstvu unutarnjih poslova eventualnim smještajem u Prihvatni centar za strance, kao i troškove prisilnog udaljenja iz Republike Hrvatske.

Kao osoba ovlaštena za zastupanje pravne osobe, ovime izjavljujem i pristajem na sljedeće:

Svi podaci navedeni u ovome obrascu su istiniti i točni.

Suglasan/na sam da nadležno vizno tijelo Republike Hrvatske, pri obradi zahtjeva za izdavanje vize osobe/a koje pozivamo, sukladno Zakonu o zaštiti osobnih podataka (»Narodne novine«, br. 103/03, 118/06 i 41/08) pohranjuje i obrađuje moje osobne podatke koji su navedeni u ovome jamstvenom pismu.

Na moje izričito traženje, tijelo koje odlučuje o podnesenom zahtjevu za izdavanje vize obavijestit će me o načinu, propisanom hrvatskim zakonodavstvom, na koji mogu ostvariti pravo na provjeru svojih osobnih podataka, te njihovu izmjenu ili brisanje, osobito ako bi bili netočni.

U \_\_\_\_\_\_\_\_\_\_\_                     M.P.                      \_\_\_\_\_\_\_\_\_\_\_\_\_\_\_\_\_\_
     (mjesto i datum)                                                      (potpis osobe ovlaštene
                                                                                                               za zastupanje)«

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 216-03/11-01/03
Urbroj: 521-VI-02/MT-11-06
Zagreb, 3. svibnja 2011.

Potpredsjednik
Vlade Republike Hrvatske
i ministar vanjskih poslova
i europskih integracija
Gordan Jandroković, v. r.

Pravilnik, NN 54/2011-1180
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)